Váš balík starostlivo doručíme tam, kam potrebujete. Bez vašej pomoci to ale nepôjde. Aby naša služba pre vás fungovala na 100%, musia byť všetky zásielky dôkladne zabalené. Je to aj vo vašich rukách.
Našou hlavnou prioritou je doručiť vašu zásielku bezpečne do rúk príjemcu
Váš balík spoľahlivo doručíme tam, kam potrebujete. Prosíme ale o vašu pomoc. Aby naša služba fungovala na 100%, musia byť zásielky poriadne zabalené. To už máte v rukách len vy. Ak dodržíte odporúčania uvedené v tomto manuáli, pomôžete nám aj dopravcovi balík bezpečne doručiť k príjemcovi. V opačnom prípade môže dôjsť k poškodeniu zásielky. Pokiaľ by došlo ku škode vinou zlého zabalenia, nemožno očakávať náhradu škody v reklamačnom konaní. Preto si na balení zásielok dajte záležať. Tu jednoznačne platí: "Čím viac, tým lepšie".
Balenie zásielok sa líši v závislosti od druhu prepravy:
Bežná preprava balíkov je zaistená dopravnými spoločnosťami GLS, DPD a UPS. Ide o systémovú balíkovú prepravu, kedy sú všetky zásielky bez výnimky automaticky triedené pásovými dopravníkmi. U tohto typu prepravy platia nasledujúce pravidlá:
Balenie do kartónových krabíc (zásielka nepravidelného tvaru by sa na dopravníkoch mohla zaseknúť a poškodiť tak nielen seba).
Dostatočné množstvo výplňového materiálu (bublinková fólia, vzduchové vankúšiky, polystyrén a i.).
Krehký tovar nezasielajte (dopravcovia neponúkajú žiadnu špeciálnu službu pre krehké zásielky, všetky sú triedené bez rozdielu, preto neodporúčame zasielať krehký tovar, sklo a porcelán).
Zásielky musia byť zabalené tak, aby ustáli:
náraz zodpovedajúci pádu z výšky 1 metra
tlak úmerný päťnásobku svojej vlastnej hmotnosti
vibrácie spôsobené pohybom na valčekových dopravníkoch
Ako správne zabaliť bežný balík
Odporúčame používať nové krabice z viacvrstvového kartónu
Použite čo najviac vnútornej výplne, a to aspoň 5 cm od stien krabice.
Oblepte silnou páskou všetky spojované diely a klopy.
Zvážte a zmerajte zásielku. Prípadné váhové rozdiely vám môžeme doúčtovať.
Špecifické zásielky, ktoré nieje možné prepraviť v krabici, obalte kartónom.
Odstráňte alebo opatrne prelepte všetky staré štítky a adresy na balíku.
Na balík napíšte adresu odosielateľa a príjemcu (pre prípad strhnutia prepravného štítku).
Skontrolujte, či vami vybraný dopravca vyžaduje tlač štítku. Kuriér si najčastejšie štítok privezie sám.
Pri zásielkach mimo Európskeho hospodárskeho priestoru nalepte plastovú "košieľku" a priložte potrebné dokumenty.
Bežná preprava balíkov
Pozor na čiernu strečovú fóliu!
U zásielok zabalených do čiernej strečovej fólie dopravcovia zaznamenávajú problém s načítaním čiarových kódov, ktoré môžu spôsobiť napríklad omeškanie v preprave. Kvôli bezproblémovej ceste vašich zásielok od odosielateľa až k adresátovi dopravcovia takto zabalené zásielky neprijímajú! Bohužiaľ sa s takto zabalenými zásielkami často stretávame, a preto nám následne dopravca DPD účtuje príplatky za nemanipulovateľnú zásielku.
Balte do pravidelného tvaru krabice
To isté platí tiež pre zásielku zabalenú do iného, ako pravidelného tvaru kartónovej krabice. U systémových balíkových dopravcov (GLS, DPD, UPS, FedEx, TNT) zásielky vždy baľte do pravidelného tvaru kartónovej krabice. Inak zabalenú zásielku dopravca nemusí prijať do prepravy.
Vďaka nášmu partnerovi Top-obaly.sk môžete jednoducho zaobstarať všetko potrebné k správnemu baleniu akejkoľvek zásielky, a to či už potrebujete inú, ako čiernu fóliu, kartónové krabice rôznych veľkostí, alebo napríklad výplňový materiál či ďalšie baliace pomôcky.
POZOR! Nedodržanie uvedených pravidiel môže viesť k doúčtovaniu poplatku za nemanipulovateľnú zásielku vo výške 8 EUR a vráteniu zásielky odosielateľovi.
Prosíme, nepodceňujte správne balenie zásielok. Prečítajte si naše rady a odporúčania a predíďte možným komplikáciám počas prepravy.
Maximálne parametre zásielky:
Max. hmotnosť po Slovensku:15 kg
Max. dĺžka:50 cm
Max. šírka:50 cm
Max. výška:50 cm
Max. hmotnosť po Slovensku:50 kg
Max. váha do zahraničia:31,5 kg
Max. obvod:300 cm
Max. dĺžka strany:175 cm
Max. hmotnosť:68 kg
Max. dĺžka:240 cm
Max. šírka:120 cm
Max. výška:150 cm
Max. obvod:330 cm
Max. hmotnosť:40 kg
Max. obvod:300 cm
Max. dĺžka strany:200 cm
Max. hmotnosť:31.5 kg
Max. dĺžka:120 cm
Max. šírka:60 cm
Max. výška:60 cm
Max. hmotnosť:3 000 kg
Max. dĺžka:350 cm
Max. šírka:190 cm
Max. výška:190 cm
Max. hmotnosť:70 kg
Max. obvod:400 cm
Max. dĺžka strany:274 cm
Max. hmotnosť:50 kg
Max. hmotnosť do krajín EÚ:30 kg
Maximálny objem (dĺžka x výška x šírka)0,3 m3
Max. dĺžka strany:150 cm
Obsah vylúčený z prepravy
Aj keď sa snažíme splniť každú vašu logistickú požiadavku, niečo predsa len prepraviť nemôžeme, a to z dôvodu bezpečnosti vašej zásielky, blízkych zásielok, prepravných prostriedkov i ľudí manipulujúcich s touto zásielkou. V prípade, že zašlete tovar na tomto zozname a niečo sa s vašou zásielkou stane (strata, poškodenie), automaticky stratíte nárok na náhradu škody v reklamačnom konaní. Zároveň môžete niesť zodpovednosť za škodu, ktorú tento tovar spôsobí.
Vnútroštátne zásielky
ľudské a zvieracie pozostatky
živé zvieratá a rastliny
nelegálne látky a liečivá
hudobné nástroje bez pevného púzdra
zásielky adresované na P. O. Box príjemcu
zásielka tvorená niekoľkými pospájanými krabicami
tovar podliehajúci skaze, infekčný alebo zapáchajúci
teplotne nestabilný tovar vyžadujúci regulovanú teplotu
nádoby s tekutinami, zasielané spoločne s iným obsahom
umelecké diela s vysokou hodnotou, predmety s citovou hodnotou
munícia, strelné zbrane, výbušniny, ohňostroje a podobne
kožušiny, zvieracie kože (z iných ako domestikovaných zvierat), slonová kosť
tovar osobnej povahy (napr. oblečenie, fotografie atď.) s dopravcami Fedex, TNT
voľne stojace spotrebiče (okrem paletovej prepravy s dopravcom Toptrans)
zásielky vo vreciach, vakoch a voľne zabalené zásielky (okrem prepravy s dopravcom TOPTRANS)
televízory alebo monitory s uhlopriečkou väčšou než 42" alebo prehnuté televízory
sanitárna keramika a granitové drezy (okrem paletovej prepravy s dopravcom Toptrans)
fľaše a poháre, ktoré nie sú zabalené v certifikovaných obaloch určených k balíkovej preprave
sklo a iný tovar (alebo jeho časti) vyrobené zo skla, porcelánu či liatiny, kameninové výrobky a iné výrobky z obdobných materiálov
zásielky so zjavným prekročením hmotnostných alebo rozmerových limitov zadaných v objednávke na www.zaslat.sk
komodity uvedené na zozname Dohovoru ADR (týkajúce sa medzinárodnej cestnej prepravy nebezpečného tovaru) ako nebezpečný tovar
zásielky, ktoré nie sú chránené alebo zabalené spôsobom zodpovedajúcich ich váhe, tvaru a povahe obsahu, alebo požiadavkam Dopravcu a zásielky s obsahom, ktorý je nutné zvláštnym spôsobom chrániť, alebo je s nimi nutná špeciálna manipulácia
tovar s vysokou hodnotou, napr. finančná hotovosť, drahé kovy, umelecké a starožitné predmety, zbierky, cenné papiere, kreditné alebo debetné karty, výherné losy, pravé perly, vzácne kamene, klenoty
Medzinárodné zásielky
alkoholické nápoje, tabakové výrobky a tovar podliehajúci spotrebnej dani
komodity uvedené v zozname Dohody ADR (medzinárodná cestná preprava)
tovar s hodnotou vyššou ako 5 000 EUR alebo jej ekvivalent
lieky a liečivá
akákoľvek časť obsahujúca olej alebo benzín
pornografické materiály
tovar alebo zásielky, ktorých zasielanie je zakázané akýmkoľvek platným právnym predpisom (napríklad z dôvodu ich obsahu, zamýšľaného príjemcu alebo krajiny z/do ktorej majú byť zaslané). Platné právne predpisy zahŕňajú všetky zákony, podzákonné právne normy (napr. vyhlášky, nariadenia alebo opatrenia), na základe ktorých možno uložiť sankciu, ďalej potom akékoľvek obchodné obmedzenia a ekonomické sankcie voči krajinám, osobám alebo orgánom (napr. vyhlásenie embarga), vrátane opatrení, ktoré boli zavedené Organizáciou spojených národov, Európskou úniou a členskými štátmi Európskej únie
tovar osobnej povahy (napr. oblečenie, fotografie a pod.,) s dopravcami Fedex, TNT